SOVUQ DUSh IMMUN TIZIMINI MUSTAHKAMLAYDI

Erta tongdan sovuqqina dush qabul qilish nafaqat odamni tetiklashtiradi, balki salomatlik uchun ham foydali. 
Angliyadagi “Thrombosis Research” instituti o`tkazgan izlanishlarda har kuni sovuq dush qabul qiluvchilarda viruslarga qarshi kurashuvchi oq qon tanachalari – leykositlar miqdori issiq dush ishtiyoqmandlariga qaraganda ko`proq bo`lishi aniqlandi. Tadqiqotchilar buni organizmning o`zini‑o`zi isitish maqsadida moddalar almashinuvining jadallashishi bilan bog`lashmoqda. Bu paytda organizmimiz tashqi haroratning keskin o`zgarishini tahdid sifatida qabul qiladi va “engil stress”ni boshdan o`tkazadi. Immun tizimini faollashtirib, ko`p miqdorda oq qon tanachalari ishlab chiqarilishiga turtki beradi.